ར་འགྲོ་ལ་བླང་དོར་གནས་སྟོན་པའི། །དམ་ཆོས་ཚིགས་བཅད་རེ་ལའང་རང་གི་
སྲོག ༑གཏོང་བར་འོས་ན་ལོངས་སྤྱོད་ལྟ་ཅི་སྨོས། །གནས་ལུས་ལོངས་སྤྱོད་རྨི་ལམ་སྐྱུ་མ་ལྟར། །སྙིང་
པོས་དབེན་ལ་སྙིང་པོ་ལེན་པའི་ཆེད། །རྒྱལ་སྲས་སྨོན་ལམ་གང་གཱའི་ཀླུང་རྣམས་ནི། །དམ་ཆོས་
འཛིན་པའི་སྨོན་ལམ་ནང་འདུས་པར། །ལྷ་མོ་དཔལ་འཕྲེང་མདོ་ལས་གསུངས་པའི་ཕྱིར། །འཛམ་
གླིང་བྱང་ཕྱོགས་ར་ས་འཕྲུལ་སྣང་གི། །རླུང་ལྷའི་ཕྱོགས་གནས་རྒྱལ་ཁབ་ཕོ་བྲང་ཆེ། །གཡུལ་ལས་
རྣམ་རྒྱལ་དགའ་ལྡན་ཁང་གསར་ཞེས། །ལོངས་སྤྱོད་མངའ་ཐང་དབང་སྒྱུར་ལྷ་ལ་འགྲན། །དེ་ན་མི་
འཇིགས་གདོང་ལྔ་འབར་བའི་ཁྲིར། །གྲུ་འཛིན་བདག་པོ་མི་ཡི་ཚངས་པ་ཆེ། །དྲེགས་ལྡན་ཀུན་གྱི་
བླ་ན་བརྗིད་པ་དེས། །བསྟན་འགྱུར་འཇིག་རྟེན་མིག་འདི་དཀའ་བས་བསྒྲུབས། །སྙིགས་དུས་དམུ་
རྒོད་འགྲོ་བ་གདུལ་བ་ལ། །རྒྱལ་བ་སྲས་བཅས་ཀུན་གྱི་མཁྱེན་བརྩེ་རྣམས། །བསོད་ནམས་སྟོབས་
རྒྱས་མི་ཡི་རྣམ་པ་ཅན། །གང་དེས་མཁའ་མཉམ་འགྲོ་ལ་ཕན་པའི་ཕྱིར། །དུས་གསུམ་རྒྱལ་བའི་
ཐུགས་ཀྱི་གསང་བའི་མཛོད། །སྣ་ཚོགས་དགོངས་པས་རྒྱས་བཏབ་དགྲོལ་བྱས་ནས། །འགྲོ་ལ་བདེ་
ལེགས་ཅི་དགར་སྟེར་བྱེད་པའི། །བསྟན་འགྱུར་ཐར་འདོད་མིག་འདི་པར་དུ་བསྐྲུན། །གང་ཞིག་
གོམས་པས་སངས་རྒྱས་ཐོབ་འགྱུར་དགེ་འདུན་བྱེད་ཆོས་སྤངས་རྟོགས་ཆོས་ཀྱི་མཛོད། །འཆོས
སྐྱོབ་ཡོན་ཏན་གཉིས་ལྡན་མཐའ་མེད་འགྲོ་བའི་ཁམས་ལྟར་རྒྱ་ཆེ་གཏིང་ཟབ་པ། །གང་དེར་མོས་
དང་བསམ་སྦྱོར་དངོས་པོས་སྲི་ཞུ་བགྱིས་པའི་བསོད་ནམས་དེ་དང་མཚུངས། །མཚུངས་མེད་མི་ཡི་
དབང་པོས་བྱང་ཆུབ་སེམས་ཀྱིས་འདིར་འབད་རྣམ་དཀར་མུ་མེད་དང༌། །ལས་བྱེད་མཆོག་དམན་
- 612 -

།བསྟན་བཅོས་འགྱུར་རོ་ཅོག་གི་དཀར་ཆག་ཚངས་པའི་དབྱངས། །༼ཞི༽
བར་མས་
པས་སྒོ་གསུམ་འབད་པ་དང༌། །བསམ་པས་ཡི་རང་ཟང་ཟིང་དངོས་པོ་བསྟབས་པ་དང་། །རང་
གཞན་ཀུན་གྱིས་བགྱིས་དང་བགྱིད་འགྱུར་ལེགས་བྱས་རྣམས། །གཅིག་ཏུ་བསྡོམས་ནས་བླ་མེད་
བྱང་ཆུབ་ཆེན་པོར་བསྔོ། །ལེགས་བྱས་སྟོན་གྱི་ཉ་གང་ཆུ་ཤེལ་མཐུས། །རིགས་དྲུག་ཤེས་རྒྱུད་སྡིག་
པའི་མུན་གསལ་ཞིང་། །དགེ་བཅུའི་ཨུཏྤལ་ཚལ་རབ་རྒྱས་གྱུར་ནས། །མངོན་མཐོའི་ཟིལ་དངར་
ངོམས་མེད་འཐུང་བར་ཤོག །ཚ་གྲང་རེག་པའི་སོག་ལེ་ཆེས་རྣོ་བས། །ཤ་རུས་བསིལ་བུར་གཏུབས་
པས་རྣམ་པར་ཤེས། །ཡང་ཡང་དྲན་མེད་བརྒྱལ་བའི་ཉམ་ཐག་རྣམས། །རྟག་ཏུ་ལུས་སེམས་བདེ་
བས་གང་བར་ཤོག །ལྷན་སྐྱེས་བཀྲེས་སྐོམ་བཟོད་མེད་ངལ་དུབ་ཅན། །འཇུངས་པའི་ཞགས་པས་
སྡུག་བསྔལ་ཕུང་པོ་ལ། །དམ་དུ་བཅིངས་པའི་མགོན་མེད་ཡི་དྭགས་རྣམས། །གཞན་འཕྲུལ་ལྷ་ཡི་
ལོངས་སྤྱོད་ལྟ་བུར་ཤོག །ཤ་པགས་རུས་པ་ལུས་སྟོབས་དགྲར་ལངས་པའི། །གླེན་ལྐུགས་གཞན་
དབང་གསོད་བཀོལ་བར་མེད་པར། །མྱོང་པས་བཅོས་སུ་མེད་པའི་ལས་ངན་ཅན། །སྐྱབས་མེད་
དུད་འགྲོ་རང་དབང་བདེ་བར་ཤོག །སྐྱེ་རྒ་ན་འཆི་བཀྲེས་སྐོམ་དབུལ་ཕོངས་སོགས། །མི་བཟོད་
བདེ་འདོད་སྡིག་པའི་ལས་ལ་རྔམས། །སྐད་ཅིག་རེར་ཡང་དམྱལ་བར་མངོན་ཕྱོགས་པ། །མི་ཡི་ཤ་
ཚུགས་ཕྱུགས་རྣམས་བདེ་གྱུར་ཅིག །སྔོན་བསགས་བསོད་ནམས་བྱེ་བའི་འབྲས་བུ་རྣམས། །བག་
མེད་སྤྱོད་པས་དོན་མེད་ཆུད་གསན་ཅིང༌། །འདོད་ཆགས་མེ་ལྕེས་དགེ་བའི་སེམས་བསྲེགས་ཏེ། །
གཡང་ས་ཆེར་ལྟུང་ལྷ་རྣམས་བདེ་བར་ཤོག །རྣམ་རྟོག་རགས་པ་ཞི་བའི་ཏིང་འཛིན་གྱིས། །འོག
སའི་ཉོན་མོངས་མགོ་ནོན་བདེ་བ་ལ། །གཏན་དུ་ཐར་པར་རློམ་པའི་གཏི་མུག་ཅན། །གོང་མའི་ལྷ་
རྣམས་ཞི་བདེས་ཚིམ་གྱུར་ཅིག །དྲི་མེད་ཐར་ལམ་བསླབ་གསུམ་གསེར་གྱི་རྒྱན། །རང་དོན་དྲི་མས་
མོག་པོར་བྱས་གྱུར་ཅིང་། །དྲིན་ཅན་ཡལ་བར་དོར་བའི་ཉན་རང་རྣམས། །སྙིང་རྗེ་ཁོ་ནའི་བྲན་དུ་
འགྱུར་པར་ཤོག །མར་གྱུར་མཐའ་མེད་འགྲོ་བ་བདེ་འདོད་པས། །རང་སྲོག་རྩ་ལྟར་འདོར་བའི་
སྙིང་སྟོབས་ཅན། །རྒྱལ་སྲས་རྣམས་ཀྱི་ཐུགས་ལ་གང་འདོད་པ། །དེ་དག་ཐམས་ཅད་འབད་མེད་
ལྷུན་གྲུབ་ཤོག །མི་ཡི་བདག་པོ་བསོད་ནམས་སྟོབས་རྒྱས་ཀྱི། །སྲས་དང་ཉེ་འཁོར་འབངས་གྱུར་
མཐའ་དག་དང༌། །ཁྱད་པར་པར་འདིར་བསམ་སྦྱོར་འབྲེལ་ཐོགས་ཀྱིས། །མཚོན་པའི་མཁའ་
མཉམ་འགྲོ་བ་མ་ལུས་པ། །འཁོར་བར་འཁྱམས་པའི་ཚེ་རབས་ཐམས་ཅད་དུ། །མཐོ་རིས་ཡོན་ཏན་
བདུན་ལྡན་རྟེན་བཟང་པོ། །ཐེག་མཆོག་འཁོར་ལོ་བཞི་ལྡན་ཤིང་རྟ་ལ། །བརྟེན་ནས་རབ་དགའི་ས་
- 613 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༣༽
དེར་མྱུར་འཇུག་ཤོག །གང་དང་གང་དུ་སྐྱེས་པ་དེ་དང་དེར། །ལུང་རྟོགས་ཡོན་ཏན་རྒྱ་མཚོའི་བཤེས་
གཉེན་གྱིས། །དགྱེས་བཞིན་རྗེས་བཟུང་ཚུལ་བཞིན་བསྟེན་བྱས་ནས། །ཐོས་པ་རྒྱ་མཚོའི་ཕ་རོལ་
ཕྱིན་གྱུར་ཅིག །གནས་གསུམ་དོན་ལ་སྒྲོ་འདོགས་ཆོད་པའི་ཚེ། །འདུ་འཛི་རྣམ་རྟོག་ལས་དབེན་
དགོན་པ་རུ། །སྲིད་འབྱོར་དུག་གི་མེ་ཏོག་ལྟར་མཐོང་ནས། །སྐྱོ་ཤས་དྲག་པོས་མཉམ་བཞག་སྐྱོང་
བར་ཤོག །དཀར་ནག་ལས་ཀྱི་གཟུགས་བརྙན་ཇི་ལྟ་བར། །སྨིན་པའི་ལས་འབྲས་ཕྲ་མོའི་ངང་ཚུལ་
ལའང༌། །རྒྱལ་བས་གསུངས་པ་ཇི་བཞིན་ངེས་རྙེད་ནས། །སྒོ་གསུམ་བག་ཡོད་ཁོ་ནས་འདའ་བར་
ཤོག ༑ཐོག་མེད་དུས་ནས་སྙིང་ལ་གནས་བཅས་ཏེ། །ཕན་ལྟར་བཅོས་ནས་གནོད་པའི་ཕུལ་སྟེར་
བའི༑ ༑ཉོན་མོངས་ཀུན་གྱི་མཐར་ཐུག་འཇིག་ལྟའི་སྲོག །ཤེས་རབ་རལ་གྲིས་བདེ་བླག་གཅོད་
པར་ཤོག །འགྲོ་བའི་བླ་མས་སྤྱན་འབྲས་ལྟར་བསྐྱངས་ཤིང༌། །བགྲང་ཡས་ཕན་པ་སྒྲུབ་པའི་མར་
གྱུར་འགྲོ། །ཉོན་མོངས་སྡུག་བསྔལ་ཟུག་རྔུས་སྙིང་ཕུག་པར། །བཅོས་མིན་སྙིང་རྗེ་རི་དབང་ལྟར་
བརྟན་ཤོག །མཐའ་མེད་འགྲོ་བ་སྒྲོལ་བའི་ཁུར་ཁྱེར་ནས། །བདེར་གཤེགས་སྐྱོབ་པ་ཉིད་གཟིགས་
དོན་གཉེར་བློ། །རྡོ་རྗེ་ལྟར་བརྟན་རྒྱལ་སྲས་སྤྱོད་པ་ཀུན། །སྤྱད་པ་ནམ་ཡང་ཞུམ་པ་མེད་པར་ཤོག །
ཐོག་མེད་འཁོར་བར་རང་དོན་སྒྲུབ་པའི་ཕྱིར། །ལུས་སྲོག་ལོངས་སྤྱོད་ཆུ་ཤིང་ལྟ་བུ་རྣམས། །ང་དང་
ང་ཡིར་བཟུང་བས་བསླུས་མཐོང་ནས། །སྲོག་ཀྱང་འགྲོ་ལ་ཆགས་མེད་གཏོང་བར་ཤོག །ཤིན་ཏུ་
གདུལ་དཀའ་སེམས་ཀྱི་གླང་པོ་ཆེ། །དྲན་ཤེས་ལྕགས་ཀྱུས་སྤྱི་བོ་ནས་ཕུག་སྟེ། །ཆགས་སྡང་ལོག་
པའི་ལམ་དུ་མི་གཏོང་བར། །རྣམ་དག་ཚུལ་ཁྲིམས་ཞི་དུལ་མཐར་ཕྱིན་ཤོག །ཉོན་མོངས་ཀྱིས་སྨོས་
མ་རིག་གིས་ལྡོངས་པའི། །ཕ་མར་གྱུར་པའི་འགྲོ་བ་མ་ལུས་པས། །བསམ་སྦྱོར་སྒོ་ནས་གནོད་པ་ཅི་
བྱས་ཀྱང༌། །གནོད་ལན་ཕན་པ་རྟག་ཏུ་བྱེད་པར་ཤོག །སྔ་ཕྱི་འཁོར་བའི་མཐའ་དང་མཉམ་ཙམ་དུ། །
རྒྱ་ཆེ་གྲངས་མང་རྒྱལ་སྲས་སྤྱོད་པ་ལ། །སློབ་པའི་སྙིང་སྟོབས་གོ་ཆ་བཙན་པོ་ཡིས། །ལེ་ལོའི་དགྲ་
དཔུང་ལྷག་མེད་འཇོམས་པར་ཤོག །ཆོས་རྒྱུན་ནམ་མཁའ་མཛོད་དང་དཔའ་བར་འགྲོ། །སྤྱན་ལྔ་
མངོན་ཤེས་དྲུག་དང་རྣམ་ཐར་བརྒྱད། །གཟུངས་སྤོབས་ལ་སོགས་ཏིང་འཛིན་སྒོ་མཐའ་ཡས། །
ཆགས་ཐོགས་མེད་པའི་བསམ་གཏན་མཐར་ཕྱིན་ཤོག །ཀུན་བྱང་ཆོས་ཀུན་རང་རང་བྱ་བྱེད་ལ། །ཐ་
སྙད་ཙམ་དུ་བསླུ་བ་མེད་བཞིན་དུ། །རང་བཞིན་དང་བྲལ་ནམ་མཁའི་རྣལ་འབྱོར་ལ། །མཉམ་པར་
འཇོག་པའི་ཤེས་རབ་རྫོགས་པར་ཤོག །སྙིང་ལ་ཤིན་ཏུ་གཅེས་པའི་བུ་སྡུག་ལྟར། །འགྲོ་བ་སྒྲོལ་ལ་
- 614 -

།བསྟན་བཅོས་འགྱུར་རོ་ཅོག་གི་དཀར་ཆག་ཚངས་པའི་དབྱངས། །༼ཞི
།གང་གིས་
།ཚེ་
རིངས་པའི་ལྷག་བསམ་གྱིས། །འདོད་ཡོན་ལམ་བྱེད་གསང་སྔགས་ལམ་མཆོག་སྒོ། །རྣམ་དག་
དབང་གིས་ཟབ་ལམ་སྣོད་འགྱུར་ཤོག །མཆོག་དང་ཐུན་མོང་དངོས་གྲུབ་མ་ལུས་པའི། །གཞི་རྩ་
མདོ་དང་སྔགས་ཀྱི་དམ་ཚིག་རྣམས། །མིག་གི་འབྲས་བུ་ལྟ་བུར་གཅེས་འཛིན་ཞིང༌། །ཤེས་རྒྱུད་
དྭངས་པའི་ཤེལ་ལྟར་དག་པར་ཤོག །ལས་ཉོན་སྒྱུ་མས་སྤྲུལ་པའི་སྣོད་བཅུད་ཀུན། །གཞི་མེད་རྩ་
བྲལ་སེམས་ཀྱིས་བཅོས་ཙམ་དུ། །ཤེས་ནས་ཟབ་གསལ་བདེ་སྟོང་ཏིང་འཛིན་གྱིས། །ཅིར་སྣང་དག་
པའི་འཁོར་ལོར་འཆར་བར་ཤོག །ཆགས་བྲལ་ས་ལམ་ཆགས་བཅས་སྤྱོད་པ་གསུམ།
གང་ཚེ་ཇི་ལྟར་ཉམས་ལེན་ཚུལ། །རྒྱལ་བས་གསུངས་བཞིན་ཉམས་སུ་བླངས་པའི་མཐུས།
གཅིག་རྡོ་རྗེ་འཛིན་པའི་སར་བགྲོད་ཤོག །དག་པ་གཉིས་ལྡན་མཁའ་དབྱིངས་དགའ་མ་ལ། །ཅི
དགར་རོལ་བའི་གཟུགས་སྐུ་རྒྱུ་སྐར་མགོན། །མཐའ་བྲལ་འགྲོ་བའི་ཡིད་ལ་རྟག་འཆར་ཞིང་། །
འཕྲིན་ལས་འོད་དཀར་ཕྱོགས་དུས་ཀུན་ཁྱབ་ཤོག །མདོར་ན་དུས་དང་གནས་སྐབས་ཐམས་ཅད་
དུ༑ ༑ལུས་ངག་ཡིད་ཀྱིས་བརྩོན་པ་ཅི་བགྱིས་པ། །དངོས་སམ་བརྒྱུད་པས་གཞན་དོན་འབའ་ཞིག་ཏུ། །
འགྱུར་པ་འཇམ་དབྱངས་སྤྱན་རས་གཟིགས་ལྟར་ཤོག །འདིར་འབད་དགེ་བ་ཇི་སྙེད་བསགས་པའི་
མཐུས། །གནས་སྐབས་སུ་ཡང་འཇིག་རྟེན་ཁམས་རྣམས་སུ། །ནད་རིམས་མུ་གེ་དམག་འཁྲུག་མེད་
པ་དང་། །རིགས་བརྒྱུད་ཚེ་དང་ནོར་འབྲུ་འཕེལ་གྱུར་ཅིག །ཐུབ་བསྟན་སྤྱི་དང་ཁྱད་པར་ཙོང་ཁ་
པའི༑ ༑རིང་ལུགས་དྲི་མེད་ཕྱོགས་མཐར་རྒྱས་པ་དང་། །དེ་འཛིན་དམ་པ་རྒྱལ་བ་ཡབ་སྲས་སོགས། །
ཞབས་པད་བརྟན་ཅིང་འཕྲིན་ལས་རྒྱས་གྱུར་ཅིག །དགེ་འདུན་སྡེ་རྣམས་ཁྲིམས་གཙང་བཤད་སྒྲུབ་
འཕེལ། །བསྟན་ལ་རབ་གུས་འཇམ་དབྱངས་གོང་མ་དང༌། །ཆོས་རྒྱལ་ཕོ་ལྷ་ཇུན་དབང་ཡབ་སྲས་
སོགས། །སྐུ་ཚེ་བརྟན་ཅིང་བཞེད་དོན་ལྷུན་གྲུབ་ཤོག །ཁྱད་པར་གངས་ཅན་ཆོས་ཀྱི་སྐྱེད་ཚལ་
འདིར། །མཐའ་དམག་ནང་འཁྲུགས་སེར་བ་འབེབས་བརྩོན་པའི། །མ་རུངས་གདུག་ཅན་ཆུ་འཛིན་
འཁྲིགས་པ་རྣམས། །དམ་ཆོས་འཐོར་རླུང་དྲག་པོས་འཇོམས་པར་ཤོག །བསོད་ནམས་སྟོབས་ཀྱི་
དབྱར་སྐྱེས་སྟུག་པོ་ལས། །བཀའ་ཁྲིམས་བཙན་པོའི་འབྲུག་སྒྲ་དལ་གྱིས་རྒོད། །ཐམས་མཁས་
མཛད་པའི་སྦྲང་ཆར་སྙོམས་པར་འབེབས། །དགེ་ལེགས་ལོ་ཏོག་རྒྱས་ཤིང་གཡུར་ཟ་ཤོག །རྒྱལ་
བའི་སྤྱན་སྔར་མདོ་སྔགས་བཤད་སྒྲུབ་བསྟན། །བསྲུང་བར་དམ་བཅས་མཐུ་སྟོབས་དུས་མཐའི་
མེས༑ ༑ནག་ཕྱོགས་ཐུལ་གྱིས་བསྲེག་བྱེད་ཕྱག་དྲུག་པ། །ལས་ཀྱི་གཤིན་རྗེ་གུར་ཞལ་དམར་ཟོར་
- 615 -

;;
༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༣༽
མ༑ ༑རྣམ་མང་ཐོས་སྲས་བེག་ཙེ་ལྕམ་སྲིང་སོགས། །བསྟན་སྲུང་རྒྱ་མཚོས་བསྟན་འགྱུར་བསམ་
འཕེལ་དབང་། །འཛམ་གླིང་ཐར་འདོད་དད་པའི་རྒྱལ་མཚན་རྩེར། །མཆོད་བསྟོད་སྲི་ཞུ་ལྷུར་ལེན་
མ་གཡེལ་ཞིག །ལྷུན་པོ་གླིང་བཞིའི་དབུས་ན་བརྗིད་པ་དང་། །ཉི་ཟླ་ལྷ་ཡི་ལམ་ན་འགོག་མེད་དུ། །
རྒྱུ་བ་དེ་སྲིད་པར་ཤིང་རི་བོང་འཛིན། །འཛིན་མའི་ཁྱོན་ཀུན་འོད་དཀར་འབྱིན་པར་ཤོག །ཕུལ་བྱུང་
ཞིང་མཆོག་བསྟོད་བསྔགས་དབྱར་རྔ་སྒྲོག །རྒྱུད་སྡེ་རྒྱ་མཚོའི་འཆད་ཚུལ་འདབ་སྟོང་རྒྱས། །ཉམས་
རྟོགས་སྦྲང་རྩིས་མྱོས་པའི་རྐང་དྲུག་རྣམས། །བཤད་སྒྲུབ་གླུ་གར་རྩེ་བའི་བཀྲ་ཤིས་ཤོག །སྡེ་སྣོད་
གསུམ་གྱི་རིན་ཆེན་ཟ་མ་ཏོག །ལྡེམ་དགོངས་ཚིག་གི་སྒོ་ལྕགས་དམ་འཁྱུད་པ། །དགོངས་འགྲེལ་ལྡེ་
མིག་བཙན་པོས་ལེགས་ཕྱེ་ནས། །ཐེག་གསུམ་སྤངས་རྟོགས་ཡོན་ཏན་རིན་ཆེན་ལ། །རིགས་ཅན་
གསུམ་གྱིས་ཅི་དགར་ལོངས་སྤྱོད་ཅིང་། །ཟག་མེད་དབྱིངས་ན་ཟབ་དང་རྒྱ་ཆེ་བའི། །ཏིང་འཛིན་མུ་
མཐའ་བྲལ་བའི་རྣམ་རོལ་གྱིས། །ཁམས་གསུམ་འགྲོ་བ་འདྲེན་པའི་བཀྲ་ཤིས་ཤོག །གཏན་
ཚིགས་རིག་པས་སྨྲ་ངན་ཚར་གཅོད་ཅིང་། །བརྡ་སྤྲོད་ཚིག་གིས་དོན་ཟབ་རྗེན་པར་སྟོན། །བཟོ་དང་
གསོ་བས་འགྲོ་བའི་རེ་བ་སྐོང་། །རེ་འདོད་ཆོས་ལྟར་འགྲུབ་པའི་བཀྲ་ཤིས་ཤོག །བསོད་ནམས་
འཛམ་བུ་ཆུ་བོའི་གསེར་བཟང་པོ། །བསྔོ་སྨོན་བཟོ་བོ་མཁས་པའི་འདུ་བྱེད་ཀྱིས། །སྲིད་གསུམ་འགྲོ་
ན་གསལ་བའི་མཆོད་སྡོང་གྲུབ། །སྲིད་ཞིའི་ལེགས་ཚོགས་རྒྱས་པའི་བཀྲ་ཤིས་ཤོག །
ཅེས་པ་འདི་ནི་གངས་ཅན་འགྲོ་བའི་མགོན་པོ་མི་ཡི་ལྷ་ཆོས་རྒྱལ་སྲོང་བཙན་སྒམ་པོ་དང་དབྱེར་མེད་པ། ཕོ་ལྷ་བསོད་
ནམས་སྟོབས་རྒྱས་སམ། འཇམ་དབྱངས་གོང་མ་བདག་པོས་ཇུན་དབང་གི་ལས་ལུང་གནང་ཞིང༌། རང་གི་བསོད་ནམས་
དང་རྣམ་དཔྱོད་རབ་ཏུ་ཡངས་པའི་དཔུང་པའི་ཤུགས་ཀྱིས་ཡངས་པའི་ནོར་འཛིན་ཆོས་བཞིན་དུ་སྐྱོང་བའི་བཀའ་སྩལ་དང་
དུ་བླངས་ཏེ། ཕུར་བུ་ལྕོག་གི་རི་ཁྲོད་པ་ངག་དབང་བྱམས་པས་ཆུ་ཕོ་ཁྱིའི་ལོ་སྟོན་ཟླ་ར་བའི་འཕྲོད་སྦྱ